Kai Øverland

Kai Øverland (1931–1975) var en norsk rørlegger, fagforeiningsleder og politiker fra Trondheim. Han representerte Sosialistisk Valgforbund på Stortinget fra 1973 til han døde.

Øverland var sønn av en glassmester. Selv arbeidet han som rørlegger fra 1947 til 1969, og deretter som oppmåler ved Rørleggernes Forening i Trondheim.

Øverland meldte seg inn i Sosialistisk Folkeparti da partiet ble stifta i 1961. Han var sentral for partiet i Sør-Trøndelag, landsstyremedlem i SF fram til 1968. I periodene 1968-71 og 1972-75 var han medlem av formannskapet i Trondheim. Lokalt var han ellers styremedlem 1964-71 i Trondheim Sporveier, 1968–73 i Trondheim Trafikkselskap og 1972–73 i Trondheim og Omegn Boligbyggelag.

Øverland var aktiv i kampen mot norsk medlemskap i EEC. Fra 1973 var han stortingsrepresentant for Sør-Trøndelag og Sosialistisk Valgforbund, et samarbeid mellom Sosialistisk Folkeparti, Norges Kommunistiske Parti og andre venstreorienterte. På Stortinget var han medlem i Kommunal- og miljøvernkomiteen.

Aud Gustad overtok plassen hans i Stortinget etter at han døde.

Referanser

Eksterne lenker 
 

Stortingsrepresentanter 1973–1977
Personer fra Trondheim kommune
Stortingsrepresentanter fra SV